**ZAPISNIK O**

**INŠPEKCIJSKEM NADZORU**

C A N K A R J E V D O M

inšpektorica

**Martina Zajc**

**Inšpektorica II**

Ljubljana, december 2020

**V S E B I N A**

[I Razlog inšpekcijskega nadzora 3](#_Toc58837285)

[1 Nadzor nad določitvijo delovne uspešnosti iz naslova prodaje blaga in storitev na trgu 4](#_Toc58837286)

[1.1 Normativne podlage 4](#_Toc58837287)

[1.1.1 ZSPJS 4](#_Toc58837288)

[1.1.2 Uredba o delovni uspešnosti iz naslova prodaje blaga in storitev na trgu 5](#_Toc58837289)

[1.1.3 Pravilnik o določitvi obsega sredstev za plačilo delovne uspešnosti iz naslova prodaje blaga in storitev na trgu ter o določitvi nejavnih prihodkov pri izvajanju javne službe, ki se štejejo v prihodke iz prodaje blaga in storitev na trgu, v javnih zavodih, javnih skladih in agencijah na področju kulture ter medijev 6](#_Toc58837290)

[1.1.4 Pravilnik o sestavljanju letnih poročil za proračun, proračunske uporabnike in druge osebe javnega prava 7](#_Toc58837292)

[1.2 Razmejevanje med javno službo in tržno dejavnostjo 7](#_Toc58837293)

[1.2.1 Razmejevanje prihodkov 7](#_Toc58837294)

[1.2.2 Razmejevanje odhodkov 8](#_Toc58837295)

[1.3 Izkaz prihodkov in odhodkov 10](#_Toc58837296)

[1.4 Elementi za določitev dovoljenega obsega sredstev za delovno uspešnost iz naslova prodaje blaga in storite na trgu in iz naslova nejavnih prihodkov iz izvajanja javne službe (EOSDU) 10](#_Toc58837297)

[2 Nadzor nad izplačili delovne uspešnosti iz naslova prodaje blaga in storitev na trgu 12](#_Toc58837299)

[2.1 Izplačila delovne uspešnosti iz naslova prodaje blaga in storitev na trgu na ravni celotnega zavoda 12](#_Toc58837300)

[2.1.1 Pravilnik o merilih za ugotavljanje delovne uspešnosti 13](#_Toc58837301)

[2.2 Izplačila delovne uspešnosti iz naslova prodaje blaga in storitev na trgu pri posameznih javnih uslužbencih 15](#_Toc58837306)

[2.2.1 █ 15](#_Toc58837307)

[2.2.2 █ 16](#_Toc58837309)

[2.2.3 █ 18](#_Toc58837311)

[2.2.4 █ 18](#_Toc58837313)

[2.2.5 █ 18](#_Toc58837315)

[2.2.6 █ 19](#_Toc58837317)

[2.2.7 █ 20](#_Toc58837319)

[2.2.8 █ 20](#_Toc58837321)

[2.2.9 █ 20](#_Toc58837323)

[2.2.10 █ 21](#_Toc58837325)

[2.2.11 Ostalo 21](#_Toc58837327)

[2.3 Izplačilo za dosegljivost in pripravljenost na morebitno intervencijo 22](#_Toc58837329)

[2.4 Ugotovitve inšpektorice 24](#_Toc58837353)

[III Odrejeni ukrepi inšpektorice 25](#_Toc58837354)

Številka: 0611-10/2020/22

Datum: 23. 12. 2020

Na podlagi 43. b člena Zakona o sistemu plač v javnem sektorju[[1]](#footnote-1) izdaja inšpektorica v postopku inšpekcijskega nadzora v javnem zavodu Cankarjev dom, kulturni in kongresni center, Prešernova cesta 10, Ljubljana, ki ga zastopa generalna direktorica █, naslednji

**Z A P I S N I K**

**o inšpekcijskem nadzoru**

Inšpektorica Martina Zajc, Inšpektorica II (v nadaljevanju: inšpektorica), je v javnem zavodu, Cankarjev dom, kulturni in kongresni center (v nadaljevanju: Cankarjev dom) opravila inšpekcijski nadzor na podlagi določil ZSPJS.

Inšpekcijski nadzor je inšpektorica opravila v dneh 29. 7. 2020, 7. 10. 2020, 20. 10. 2020, 23. 10. 2020, 2. 11. 2020, 3. 11. 2020, 4. 11. 2020 in 10. 12. 2020 na sedežu Inšpektorata za javni sektor ter dne 15. 12. 2020 izdelala Osnutek zapisnika o inšpekcijskem nadzoru (št. 0611-10/2020/19). Osnutek zapisnika o inšpekcijskem nadzoru je inšpektorica še istega dne poslala predstojnici Cankarjevega doma (v prilogi dopisa, št. 0611-10/2020/20, ki je bil posredovan na elektronski naslov: █).

Predstojnici Cankarjevega doma je bila s tem dana možnost podati pripombe na osnutek zapisnika oziroma podati pripombe na ugotovitve inšpektorice (in sicer v treh dneh od prejema osnutka zapisnika), kar je upoštevala in Inšpektoratu za javni sektor dne 17. 12. 2020 (elektronsko sporočilo direktorice poslovnega sektorja █) posredovala pripombe na Osnutek zapisnika o inšpekcijskem nadzoru, št. 0611-10/2020/19 z dne 15. 12. 2020, ki jih je inšpektorica v celoti upoštevala, kot izhaja iz nadaljevanja zapisnika.

I Razlog inšpekcijskega nadzora

Inšpektorat za javni sektor je v Načrt dela za leto 2020 vključil tudi sistemske nadzore na podlagi izbranih vsebinskih področij, in sicer izplačilo delovne uspešnosti iz naslova prodaje blaga in storitev na trgu (D030), med drugim tudi v Cankarjevem domu.

II Ugotovitve inšpektorice

Cankarjev dom je bil ustanovljen z Sklepom o ustanovitvi javnega zavoda Cankarjev dom, kulturni in kongresni center[[2]](#footnote-2). Ustanoviteljica Cankarjevega doma je Republika Slovenija. Ustanoviteljske pravice in obveznosti izvaja Vlada republike Slovenije.

Predstojnik Cankarjevega doma je generalna direktorica █.

Inšpektorica je v okviru inšpekcijskega nadzora v Cankarjevem domu opravila nadzor nad določitvijo in izplačili delovne uspešnosti iz naslova prodaje blaga in storitev na trgu (D030) v letih 2018 in 2019.

1. Nadzor nad določitvijo delovne uspešnosti iz naslova prodaje blaga in storitev na trgu

Za potrebe inšpekcijskega nadzora je Cankarjev dom Inšpektoratu za javni sektor posredoval:

* Izkaz prihodkov in odhodkov določenih uporabnikov po vrstah dejavnosti za leti 2018 in 2019,
* Izpolnjen obrazec Elementi za določitev dovoljenega obsega sredstev za delovno uspešnost iz naslova prodaje blaga in storitev[[3]](#footnote-3) na trgu in iz naslova nejavnih prihodkov iz izvajanja javne službe za leti 2018 in 2019,
* Pravilnik o računovodstvu z dne 15. 12. 2016,
* Kratek opis virov financiranja D030,
* Pregled izplačil D030 za leti 2018 in 2019 po javnih uslužbencih.

Inšpektorica je preverila pravilnost določitve delovne uspešnosti iz naslova prodaje blaga in storitev na trgu (D030) na ravni celotnega zavoda, pravilnost izplačil pa pri 10 javnih uslužbencih, in sicer: █, █, █, █, █, █, █, █, █in █.

* 1. Normativne podlage
     1. ZSPJS

V skladu z 22.i členom ZSPJS lahko uporabniki proračuna, ki poleg sredstev za izvajanje javne službe pridobivajo sredstva s prodajo blaga in storitev na trgu, del tako pridobljenih sredstev uporabijo za plačilo delovne uspešnosti iz tega naslova in s tem povečajo obseg sredstev nad omejitvijo iz 22. člena zakona.

V skladu z 22.j členom ZSPJS lahko uporabnik proračuna uporabi sredstva iz naslova prodaje blaga in storitev na trgu za plačilo delovne uspešnosti, če izpolnjuje naslednje pogoje:

1. opravlja storitve javne službe v dogovorjenem obsegu in kakovosti na podlagi sprejetih programov dela, katerih sestavni del je obseg posamezne javne službe, ki ga je potrdil financer in finančni načrt za izvajanje posamezne javne službe, oziroma v skladu s pogodbo o opravljanju storitev javne službe,
2. v letnem poročilu za preteklo leto izkazuje izravnane prihodke in odhodke za izvajanje javne službe, razen v izjemnih primerih, določenih z uredbo vlade,
3. v letnem poročilu za preteklo leto izkazuje vsaj izravnane prihodke in odhodke od prodaje blaga in storitev na trgu,
4. ima sprejet celoten program dela in celoten finančni načrt za tekoče leto,
5. ima normative za delitev stroškov, ki nastanejo pri opravljanju javne službe oziroma prodaji blaga in storitev na trgu.

V skladu z 22.k členom ZSPJS višino sredstev, namenjeno izplačilu dela plače za delovno uspešnost iz naslova prodaje blaga in storitev na trgu, določi direktor po predhodnem dogovoru z reprezentativnimi sindikati. Višino sredstev, namenjeno izplačilu dela plače za delovno uspešnost iz naslova prodaje blaga in storitev na trgu direktorja, ravnatelja in tajnika, določi organ pristojen za njihovo imenovanje.

* + 1. Uredba o delovni uspešnosti iz naslova prodaje blaga in storitev na trgu

V skladu s tretjim odstavkom 1. člena Uredbe o delovni uspešnosti iz naslova prodaje blaga in storitev na trgu (Ur. l. RS, št. 97/09, s spremembami in dopolnitvami; v nadaljevanju: uredba) uporabniki proračuna, za katere velja Pravilnik o sestavljanju letnih poročil za proračun, uporabnike proračuna in druge osebe javnega prava (Ur. l. RS, št. 115/02, s spremembami in dopolnitvami, priloga 3/B) dokazujejo izpolnjevanje pogojev iz 22.j člena ZSPJS na podlagi obrazca Izkaz prihodkov in odhodkov določenih uporabnikov po vrstah dejavnosti, ki je priloga navedenega pravilnika.

V skladu s prvim odstavkom 3. člena uredbe obseg sredstev za plačilo delovne uspešnosti iz naslova prodaje blaga in storitev na trgu iz prvega in drugega odstavka 6. člena te uredbe določi minister s pravilnikom, vendar sme znašati največ 50 odstotkov dosežene razlike med prihodki in odhodki od prodaje blaga in storitev na trgu. Obseg sredstev za plačilo delovne uspešnosti iz naslova prodaje blaga in storitev na trgu na področju kulture lahko znaša dodatno največ 25 odstotkov vseh nejavnih prihodkov iz izvajanja javne službe.

V skladu z drugim odstavkom 3. člena uredbe se za določitev obsega sredstev v odhodke od prodaje blaga in storitev na trgu iz prvega stavka prejšnjega odstavka ne vštevajo sredstva za delovno uspešnost od prodaje blaga in storitev na trgu, ki so bila izplačana v skladu s 4. členom te uredbe.

V skladu s 4. členom uredbe lahko uporabnik proračuna za tekoče leto v finančnem načrtu določi akontativni obseg sredstev delovne uspešnosti iz naslova prodaje blaga in storitev na trgu.

V skladu s prvim odstavkom 6. člena uredbe uporabnik proračuna ugotovi dovoljeni obseg sredstev za delovno uspešnost iz naslova prodaje blaga in storitev na trgu v letnem poročilu za preteklo leto. Ugotovitev dovoljenega obsega sredstev iz prvega in drugega odstavka 6. člena te uredbe uporabnik proračuna izkaže na obrazcu Elementi za določitev dovoljenega obsega sredstev za delovno uspešnost iz naslova prodaje blaga in storitev na trgu, ki je kot priloga sestavni del te uredbe.

Drugi in tretji odstavek 6. člena uredbe določata:

1. če uporabnik proračuna v letnem poročilu za preteklo leto izkaže, da v preteklem letu ni akontativno izplačal celotnega obsega sredstev za delovno uspešnost iz naslova prodaje blaga in storitev na trgu, lahko v tekočem letu razdeli ostanek sredstev za ta namen,
2. če uporabnik proračuna v letnem poročilu za preteklo leto izkaže, da je v preteklem letu akontativno izplačal več, kot znaša dovoljeni obseg sredstev za delovno uspešnost iz naslova prodaje blaga in storitev na trgu, mora v tekočem letu za preveč izplačani znesek zmanjšati obseg sredstev za plačilo delovne uspešnosti iz naslova prodaje blaga in storitev na trgu.

V skladu s prvim odstavkom 7. člena uredbe uporabnik proračuna izkazuje izpolnjevanje pogojev iz 22.j člena ZSPJS za izplačilo sredstev za delovno uspešnost iz naslova prodaje blaga in storitev na trgu tako, da v letnem poročilu za preteklo leto, ki ga je sprejel organ upravljanja:

1. izkazuje izravnane prihodke in odhodke za izvajanje javne službe na obrazcu Izkaz prihodkov in odhodkov določenih uporabnikov po vrstah dejavnosti (priloga 3/B) Pravilnika o sestavljanju letnih poročil za proračun, proračunske uporabnike in druge osebe javnega prava (Ur. l. RS, št. 115/02, s spremembami in dopolnitvami) v seštevku AOP 691 + AOP 693 ali v seštevku AOP 692 + AOP 693 v stolpcu 4,
2. izkazuje vsaj izravnane prihodke in odhodke od prodaje blaga in storitev na trgu na obrazcu Izkaz prihodkov in odhodkov določenih uporabnikov po vrstah dejavnosti (priloga 3/B) Pravilnika o sestavljanju letnih poročil za proračun, proračunske uporabnike in druge osebe javnega prava (Ur. l. RS, št. 115/02, s spremembami in dopolnitvami) v seštevku AOP 691 + AOP 693 ali v seštevku AOP 692 + AOP 693 v stolpcu 5.

V skladu z 9. členom uredbe se del plače za delovno uspešnost iz naslova prodaje blaga in storitev na trgu ne izplačuje za delo, ki je bilo že plačano na podlagi podjemne ali avtorske pogodbe.

* + 1. Pravilnik o določitvi obsega sredstev za plačilo delovne uspešnosti iz naslova prodaje blaga in storitev na trgu ter o določitvi nejavnih prihodkov pri izvajanju javne službe, ki se štejejo v prihodke iz prodaje blaga in storitev na trgu, v javnih zavodih, javnih skladih in agencijah na področju kulture ter medijev[[4]](#footnote-4)

Ta pravilnik določa obseg sredstev, namenjen za plačilo delovne uspešnosti iz naslova razlike med prihodki in odhodki pri prodaji blaga in storitev na trgu ter nejavne prihodke iz opravljanja javne službe in njihov obseg, namenjen plačilu delovne uspešnosti zaposlenih javnih uslužbencev, v javnih zavodih, javnih skladih in javnih agencijah na področju kulture ter medijev (1. člen).

Za plačilo delovne uspešnosti iz naslova prodaje blaga in storitev na trgu se lahko nameni največ 50 odstotkov razlike med prihodki in odhodki preteklega leta, ki jih ima javni zavod, javni sklad oziroma javna agencija iz naslova prodaje blaga in storitev na trgu (1. odstavek 2. člena).

V 2. odstavku 2. člena je določeno, da se za plačilo delovne uspešnosti iz naslova prodaje blaga in storitev javnih zavodov, javnih skladov oziroma javnih agencij na vseh področjih kulturnih dejavnosti v javnem sektorju v Republiki Sloveniji na trgu, lahko nameni tudi nejavne prihodke iz izvajanja javne službe, in sicer v višini:

* največ 25 odstotkov nejavnih prihodkov iz preteklega leta v knjižnicah in arhivih,
* največ 15 odstotkov nejavnih prihodkov iz preteklega leta v gledališčih, muzejih, galerijah, kulturnih domovih, v Slovenski filharmoniji, Narodni in univerzitetni knjižnici, Javnem skladu Republike Slovenije za kulturne dejavnosti, Filmskem skladu Republike Slovenije, Javni agenciji za knjigo Republike Slovenije in na Radio televiziji Slovenija,
* največ 10 odstotkov nejavnih prihodkov iz preteklega leta v zavodih za varstvo kulturne dediščine, Arboretumu Volčji potok, Filmskem studiu Viba film in v Kobilarni Lipica.

V 3. členu so našteti nejavni prihodki iz izvajanja javne službe, ki se jih lahko nameni za plačilo delovne uspešnosti iz drugega odstavka prejšnjega člena, in sicer nejavni prihodki od:

* vstopnin in abonmajev,
* plačil za odkupe predstav in razstav,
* prodaje publikacij v okviru javne službe,
* prodaje replik in promocijskega materiala v okviru javne službe,
* članarin in zamudnin v knjižnicah,
* kotizacij za seminarje in strokovna srečanja v okviru javne službe, -
* plačil za uporabo blagovnih znamk, podob in drugih pravic iz intelektualne lastnine, vezane na javno službo v kulturi,
* fotokopiranja, mikrofilmanja, snemanja in digitaliziranja gradiva ter dostopa do zbirk,
* licenčnin,
* odstopa pravic za predvajanje filmov,
* izvajanja del iz drugega in četrtega odstavka 85. člena ter četrtega odstavka 91. člena Zakona o varstvu kulturne dediščine (Uradni list RS, št. 16/08), pri muzejih pa tudi izvajanja konservatorsko-restavratorskih del na premični kulturni dediščini, če se dela financirajo iz državnega proračuna, ki ni namenjen kulturi,
* sponzorjev in donatorjev iz Slovenije in tujine za javno službo,
* gospodarskih družb, ki jih ustanovitelj ustanovi za prevzem gospodarskega dela dejavnosti javnih zavodov z namenom, da javnemu zavodu odvajajo sredstva za delovanje in razvoj javnega zavoda,
* oglaševanja v okviru izvajanja javne službe in javnega medijskega programa,
* televizijskega glasovanja.

4. člen v 1. odstavku določa, da se obseg sredstev in viri financiranja za plačilo delovne uspešnosti iz naslova prodaje na trgu in iz naslova nejavnih prihodkov iz izvajanja javne službe za posamezno poslovno leto izkazujejo na obrazcu, ki je določen v prilogi 1, ki je sestavni del tega pravilnika, v 2. odstavku določa, da uporabnik proračuna predloži obrazec iz prejšnjega odstavka organu upravljanja skupaj z letnim poročilom ter v 3. odstavku določa, da letno poročilo, ki ga je sprejel organ upravljanja, skupaj z obrazcem iz prvega odstavka uporabnik proračuna v 30 dneh od sprejetja pošlje ustanovitelju.

* + 1. Pravilnik o sestavljanju letnih poročil za proračun, proračunske uporabnike in druge osebe javnega prava[[5]](#footnote-5)

V 26. členu (Druge računovodske informacije) so kot ena izmed informacij, ki jih je potrebno v računovodskih informacijah potrebno razkriti tudi sodila, če so bila ta uporabljena za razmejevanje prihodkov in odhodkov na dejavnost javne službe ter dejavnost prodaje blaga in storitev na trgu.

* 1. Razmejevanje med javno službo in tržno dejavnostjo

Cankarjev dom je razmejevanje med javno službo in tržno dejavnostjo določil v Pravilniku o računovodstvu[[6]](#footnote-6).

* + 1. Razmejevanje prihodkov

Cankarjev dom prihodke zavoda deli na prihodke od poslovanja, prihodke od financiranja in izredne prihodke.

*Prihodki od poslovanja* so prihodki od opravljanja dejavnosti javne službe (prihodki iz sredstev javnih financ in drugi prihodki za opravljanje javne službe) in prihodki, ustvarjeni s prodajo opravljenih storitev na trgu ter drugi prihodki.

Prihodki od prodanih opravljenih storitev se merijo po prodajnih cenah dokončanih ali nedokončanih storitev. Pri oblikovanju cen se upoštevajo veljavni cenik Cankarjevega doma in vsi dejanski stroški.

*Prihodki od financiranja* so prihodki od obresti, pozitivnih tečajnih razlik, iz naslova revalorizacije in drugi prihodki od financiranja. *Izredni prihodki* so prihodki iz lastne dejavnosti minulih let, prihodki od prodaje, izločitve osnovnih sredstev, izterjane odpisane terjatve, prejete kazni in odškodnine, popisni presežki, odprave rezervacij in drugi izredni prihodki.

Cankarjev dom pridobiva prihodke iz proračuna Republike Slovenije, s prodajo vstopnic, od sponzorjev in donatorjev ter s prodajo storitev na trgu. Prihodki zavoda se razvrščajo na neposredne in posredne prihodke in se delijo na dve skupini:

1. prihodki iz dejavnosti kulturno-umetniškega programa / javne službe in
2. prihodki iz drugih dejavnosti zavoda na trgu.

Neposredni prihodki so tisti prihodki, za katere lahko nedvoumno določijo stroškovno mesto

oziroma nosilca in jih ne morejo razdeliti na različna stroškovna mesta ali nosilce.

Posredni prihodki pa so tisti prihodki, ki jih ne morejo pripisati točno določenim stroškovnim mestom ali nosilcem in jih na različna stroškovna mesta ali nosilce delijo na osnovni določenih sodil.

*Neposredni prihodki*

Prihodki javne službe so:

* prihodki iz proračuna RS – osnova za sofinanciranje je odločba MK ali sklenjene pogodbe za sofinanciranje projektov,
* drugi proračunski prihodki,
* prihodki od prodanih vstopnik – za prireditve po programu javne službe,
* sponzorska sredstva – za prireditve, dejavnosti ali zvrsti glede na sklenjene pogodbe,
* donacije – za dogovorjene projekte javne službe in
* drugi prihodki javne službe.

Prihodki tržne dejavnosti so:

* plačila za opravljene storitve po pogodbah z naročniki,
* sredstva, pridobljena na javnih razpisih za izvedbo kongresno-komercialnih programov,
* prihodki od prodanih vstopnic – za prireditve, ki niso v programu javne službe,
* sponzorski prihodki za projekte, ki niso v programu javne službe,
* donacije za projekte ter
* drugi prihodki.

*Posredni prihodki*

Na posredni način se pri prihodkih na javno službo in tržno dejavnost razdelijo:

* finančni prihodki,
* drugi prihodki in
* prevrednotovalni prihodki.

Za delitev posrednih prihodkov uporabljajo sodilo za razporejanje stroškov (S1[[7]](#footnote-7)), razen v primerih, ko je razdelitev posameznih vrst prihodkov določena z zakonodajo. Izjema so le prevrednotovalni prihodki, ki izvirajo iz poračuna odbitnega količnika z DDV. Tovrstni prihodki pripadajo v celoti tržni dejavnosti, ki je zaradi uporabe odbitnega količnika DDV pri poslovanju na trgu bistveno manj konkurenčna kot bi bila brez uporabe odbitnega količnika DDV.

* + 1. Razmejevanje odhodkov

Cankarjev dom deli odhodke na stroške blaga, materiala in storitev, amortizacijo, stroške dela, dolgoročne rezervacije, druge stroške, odhodke financiranja in izredne odhodke.

*Stroški blaga, materiala in storitev* so izdatki za material, ki se neposredno porabi na prireditvah in strošek porabljenega materiala, izdanega iz zalog, obračunanega po tehtanih povprečnih cenah. Stroški materiala so tudi stroški porabljene energije in stroški odpisanega drobnega inventarja, katerega življenjska doba je krajša od leta dni. Stroški storitev so transportni stroški, stroški tekočega in investicijskega vzdrževanja, reklamnih, komunalnih, poštnih, telefonskih, hotelskih in gostinskih storite, izdelava scene, potni stroški delavcev, kulturnih storitev, študentskega dela, takse, zavarovalne premije, stroški reprezentance in podobno.

*Amortizacija*, obračunana za sredstva v upravljanju se nadomešča v breme obveznosti za sredstva v upravljanju oziroma vira, kjer se v dobro evidentirajo sredstva, ki jih Cankarjev dom prejme od ustanoviteljev za nabavo osnovnih sredstev v skladu s sprejetim finančnim načrtom. Del stroškov amortizacije lahko bremeni tudi lastne prihodke, ker se z istimi opredmetenimi osnovnimi sredstvi lahko opravlja dejavnost javne službe in dejavnost na trgu./…/.

*Stroški dela* so plače, nadomestila plač in drugi prejemki zaposlenih obračunani v skladu z zakoni, kolektivnimi pogodbami in drugimi predpisi, ki urejajo to področje. Drugi prejemki delavcev so regres za letni dopust, jubilejne nagrade, odpravnine, solidarnostne pomoči, povračila stroškov prehrane med delom, prevoza na delo in terenski dodatek.

*Odhodki financiranja* so odhodki od obresti, negativne tečajne razlike in drugi odhodki od financiranja.

*Izredni odhodki* se evidentirajo kot neodpisana vrednost odtujenih in odpisanih osnovnih sredstev, pozneje ugotovljeni odhodki minulih let, izdatki za kazni in odškodnine, odpis in popravek vrednosti neizterjanih terjatev ter drugi izredni odhodki.

Cankarjev dom opravlja dejavnost javne službe in tržno dejavnost zato v knjigovodskih evidencah ločeno izkazuje stroške dejavnosti javne službe in tržne dejavnosti v skladu s sprejetimi merili za delitev stroškov med dejavnostjo javne službe in dejavnostjo na trgu, ki izhajajo iz 6.12. točke Pravilnika o računovodstvu.

Iz točke 6.12 Pravilnika o računovodstvu med drugim izhaja:

* da Cankarjev dom opravlja dejavnost javne službe in tržno dejavnost (prodajo blaga in storitev na trgu), zaradi česar mora v knjigovodskih evidencah zavod ločeno izkazovati stroške dejavnosti javne službe in tržne dejavnosti,
* da je dejavnost Cankarjeva doma organizirana v sektorjih s projektnim upravljanjem in vodenjem,
* da vsak poslovno upravičen strošek neposredno ali posredno bremeni ustvarjen poslovni izid in sicer preko stroškovnih nosilcev, da se poleg stroškovnih nosilcev (prireditev, zvrsti, dejavnosti, programa) stroški evidentirajo po organizacijskih enotah, kjer nastajajo, oziroma stroškovnih mestih,
* da je kulturno-umetniški program temeljeno stroškovno mesto za dejavnost javne službe, posebej pa so določena stroškovna mesta in nosilci za vsako od dejavnosti in zvrsti, ki se opravljajo v Cankarjevem domu,
* da šifrant stroškovnih mest in nosilcev določi s finančnim načrtom oseba, odgovorna za načrtovanje, pred začetkom obračunskega leta, pri čemer upošteva razvrščanje stroškov in prihodkov po stroškovnih mestih in nosilcih glede na sprejet program in finančni načrt in glede na zahteve ustanoviteljev,
* da se stroški evidentirajo po naravnih vrstah, v okviru skupin: stroški materiala, stroški storitev, amortizacija, rezervacije, stroški dela in drugi stroški,
* da se v okviru skupin stroškov po naravnih vrstah posamezne vrste stroškov knjigovodsko evidentirajo na analitičnih kontih glavne knjige kot posredni neposredni ali splošni stroški ter
* da se na posamezne stroškovne nosilce evidentirajo vsi neposredni stroški, posredni in splošni stroški pa se evidentirajo po stroškovnih mestih na podlagi izvirnih knjigovodskih listin.

Pojasnilo Cankarjevega doma:

Cankarjev dom je v dopisu z dne 27. 7. 2020 podal razlago virov financiranja D030, in sicer:

* da Cankarjev dom, skladno s sklepom o ustanovitvi, opravlja javno službo (JS), t.i. kulturno-umetniški program, ki je financiran iz javnih sredstev in drugih nejavnih prihodkov javne službe, ter dejavnost na trgu (DT), t.i. kongresno-komercialni program, ki je v celoti financiran iz nejavnih sredstev; da glede na strateški načrt in vsakoletno odločbo o sofinanciranju javne službe Ministrstvo za kulturo (MK) iz državnega proračuna zagotavlja do 60% sredstev, preostala sredstva za realizacijo programa javne službe pa Cankarjev dom ustvari z nejavnimi in drugimi prihodki javne službe; da dejavnost na trgu skladno s strateškim načrtom ustvari vsaj 20% celotnih prihodkov Cankarjevega doma; da se z dejavnostjo na trgu zagotavlja polno izkoriščenost prostorskih zmogljivosti, ki so Cankarjevemu domu dane v upravljanje, v finančnem smislu pa pomeni razbremenitev izvajanja javnega kulturno-umetniškega programa s sofinanciranjem splošnih odhodkov ter z naložbami v investicijsko vzdrževanje in nabavo opreme, ki bi sicer v celoti bremenila ustanovitelja;
* da je dejavnost javne službe načrtovana po programskih sklopih;
* da so najbolj značilni dogodki in storitve v okviru dejavnosti na trgu: mednarodni in domači kongresi, simpoziji, seminarji, konference, posvetovanja,…;
* da so viri financiranja delovne uspešnosti iz naslova prodaje blaga in storitev na trgu, skladno z ZSPJS in na njegovi podlagi izdanih izvršilnih predpisov, določen delež prihodkov od dejavnosti na trgu (do 50%), poleg teh pa še določen delež nejavnih prihodkov pri izvajanju javne službe (do 15%), med katere sodijo tudi prihodki od vstopnic in abonmajev, prihodki od prodaje publikacij v okviru javne službe in prihodki sponzorjev in donatorjev iz Slovenije in tujine za javno službo;
* da so sredstva za izplačilo delovne uspešnosti iz prodaje blaga in storitev na trgu v finančnem načrtu načrtovana po virih financiranja; da je višina sredstev za javne uslužbence predhodno določena v pisnem dogovoru z reprezentativnim sindikatom, medtem ko višino za zaposlene, ki so razporejeni na delovna mesta v plačni skupini B, določi organ pristojen za njihovo imenovanje – za generalno direktorico je to Minister za kulturo po predhodnem mnenju Sveta Cankarjevega doma, za direktorice sektorjev/pomočnice generalne direktorice pa generalna direktorica po predhodnem mnenju Sveta Cankarjevega doma ter da dinamiko izplačil določi Svet Cankarjevega doma na predlog generalne direktorice.
  1. Izkaz prihodkov in odhodkov

|  |  |  |  |  |
| --- | --- | --- | --- | --- |
|  | Prihodki in odhodki za izvajanje javne službe v letu 2018 | Prihodki in odhodki od prodaje blaga in storitev na trgu v letu 2018 | Prihodki in odhodki za izvajanje javne službe v letu 2019 | Prihodki in odhodki od prodaje blaga in storitev na trgu v letu 2019 |
| Celotni prihodki | 7.485.851 | 2.659.881 | 7.868.149 | 2.206.051 |
| Stroški dela | 3.305.924 | 1.175.037 | 3.785.973 | 1.078.311 |
| Celotni odhodki | 7.430.347 | 2.407.574 | 7.845.989 | 2.100.637 |
| Presežek prihodkov | 55.504 | 252.307 | 22.160 | 105.414 |
| Presežek odhodkov | 0 | 0 |  |  |
| Presežek prihodkov upoštevaje davek od dohodka | 55.504 | 252.307 | 22.160 | 105.414 |

Iz izkaza prihodkov in odhodkov je razvidno, da je Cankarjev dom v letih 2018 in 2019 pri izvajanju javne službe izkazal presežek prihodkov nad odhodki.

* 1. Elementi za določitev dovoljenega obsega sredstev za delovno uspešnost iz naslova prodaje blaga in storite na trgu in iz naslova nejavnih prihodkov iz izvajanja javne službe (EOSDU)

|  |  |  |  |
| --- | --- | --- | --- |
| Zap. št. | Naziv  PRODAJA BLAGA IN STORITEV NA TRGU | Znesek za leto 2018 | Znesek za leto 2019 |
| 1. | Presežek prihodkov nad odhodki iz naslova prodaje blaga in storitev na trgu | 252.306 | 105.414 |
| 2. | Izplačan akontativni obseg sredstev za delovno uspešnost iz naslova prodaje blaga in storitev na trgu | 118.889 | 102.455 |
| 3. | Osnova za določitev obsega sredstev za delovno uspešnost iz naslova prodaje blaga in storitev na trgu (1 + 2) | 371.195 | 207.869 |
| 4. | Dovoljen obseg sredstev za plačilo delovne uspešnosti iz naslova prodaje blaga in storitev na trgu | 185.598 | 103.935 |
| 5. | Razlika med dovoljenim in izplačanim akontativnim obsegom sredstev za delovno uspešnost iz naslova prodaje blaga in storitev na trgu (4 – 2) | 66.709 | 1.480 |
|  | JAVNA SLUŽBA | Znesek za leto 2018 | Znesek za leto 2019 |
| 6. | Prihodki od poslovanja (6=7+8) | 7.443.775 | 7.846.575 |
| 7. | Prihodki od poslovanja iz sredstev javnih financ | 5.446.958 | 5.633.473 |
| 8. | Prihodki od poslovanja - nejavni | 1.996.817 | 2.213.102 |
| 8.a | Osnova za določitev obsega sredstev za delovno uspešnost: Prihodki od poslovanja – nejavni  vstopnine in abonmaji  prodaja publikacij v okviru javne službe  sponzorji in donatorji iz Slovenije in tujine za javno službo | 1.840.487  1.547.119  9.913  283.455 | 2.053.054  1.775.422  12.019  265.612 |
| 9 | Dovoljeni obseg sredstev za plačilo delovne uspešnosti | 276.073 | 307.958 |
| 10. | Celotni prihodki | 7.485.851 | 7.868.149 |
| 11. | Celotni odhodki (vključno z akontativno izplačano delovno uspešnostjo iz nejavnih virov) | 7.430.347 | 7.845.989 |
| 12. | Presežek prihodkov | 55.504 | 22.160 |
| 13. | Presežek odhodkov | - | - |
| 14. | Izplačan akontativni obseg sredstev za delovno uspešnost | 262.792 | 234.410 |
| 15. | Razlika med dovoljenim in izplačanim obsegom sredstev za delovno uspešnost (9-14) | 13.281 | 73.548 |
| 16. | Dovoljeni obseg sredstev za plačilo delovne uspešnosti (4+9) | 461.671 | 411.893 |
| 17. | Izplačan akontativni obseg sredstev za delovno uspešnost (2+14) | 381.681 | 336.865 |
| 18. | Razlika med dovoljenim in izplačanim obsegom sredstev za delovno uspešnost (16-17) | 79.990 | 75.028 |

Pojasnilo Cankarjevega doma:

Cankarjev dom je v dopisu z dne 10. 11. 2020 glede zneska pod zaporedno št. 17 »Izplačan akontativni obseg sredstev za delovno uspešnost (2+14)« pojasnil sestavo zneska 381. 681 EUR za leto 2018 ter 336.865 EUR za leto 2019, in sicer:

|  |  |  |  |  |
| --- | --- | --- | --- | --- |
| 2018 | Dejavnost na trgu | | Javna služba | Skupaj |
|  | od tega stalna pripravljenost |  |
| Zap. št. iz EOSDU | 2 |  | 14 | 17=2+14 |
| DU za zaposlene - D030 | 41.212,69 | 17.266,60 | 197.175,57 | 238.388,26 |
| DU poračun - D900 | 77.676,63 |  | 65.616,86 | 143.293,49 |
|  | **118.889,32** | **17.266,60** | **262.792,43** | **381.681,75** |
|  |  |  |  |  |
| 2019 | Dejavnost na trgu | | Javna služba | Skupaj |
|  | od tega stalna pripravljenost |  |
| Zap. št. iz EOSDU | 2 |  | 14 | 17=2+14 |
| DU za zaposlene - D030 | 70.215,29 | 19.086,35 | 174.905,70 | 245.120,99 |
| DU poračun - D900 | 32.239,19 |  | 59.504,21 | 91.743,40 |
|  | **102.454,48** | **19.086,35** | **234.409,91** | **336.864,39** |

*Inšpektorica ugotavlja, da je v zneseku pod zaporedno št. 17 »Izplačan akontativni obseg sredstev za delovno uspešnost (2+14)« za leto 2018 upoštevanih 17.266,60 EUR, za leto 2019 pa 19.086,35 EUR, ki predstavljajo izplačano nagrado javnim uslužbencem za t.i. dosegljivost in pripravljenost na morebitno intervencijo v letih 2018 in 2019 v okviru vrste izplačila D030 (Delovna uspešnost iz naslova prodaje blaga in storitev na trgu).*

1. Nadzor nad izplačili delovne uspešnosti iz naslova prodaje blaga in storitev na trgu
   1. Izplačila delovne uspešnosti iz naslova prodaje blaga in storitev na trgu na ravni celotnega zavoda

Cankarjev dom je za leti 2018 in 2019 posredoval evidenco o izvedenih izplačilih delovne uspešnosti iz naslova prodaje blaga in storitev na trgu. Iz tega naslova je:

* v letu 2018 izplačal skupen znesek 229.771,04 EUR bruto,
* v letu 2019 pa skupen znesek 245.120,99 EUR bruto.

Cankarjev dom v letih 2018 in 2019 ni imel sklenjenih avtorskih in podjemnih pogodb z javnimi uslužbenci, ki so imeli sklenjeno redno delovno razmerje v Cankarjevem domu.[[8]](#footnote-8)

V zvezi z izplačili delovne uspešnosti iz naslova prodaje blaga in storite na trgu (D030) letu 2018 in 2019 je Cankarjev dom predložil:

* naloge za izplačilo delovne uspešnosti v posameznem mesecu ter utemeljitve direktorice poslovnega sektorja in utemeljitve direktorice tehničnega sektorja za javne uslužbence, ki so premet inšpekcijskega nadzora,
* obračune plač javnih uslužbencev, ki so predmet inšpekcijskega nadzora za leto 2018 in 2019,
* Dogovor o višini sredstev, namenjenih za izplačilo delovne uspešnosti iz naslova prodaje blaga in storitev na trgu v letu 2018, ki sta ga dne 27. 2. 2018 sklenila predsednik Sindikata Cankarjevega doma in generalna direktorica Cankarjevega doma,
* Dogovor o višini sredstev, namenjenih za izplačilo delovne uspešnosti iz naslova prodaje blaga in storitev na trgu v letu 2018, ki sta ga dne 4. 10. 2018 sklenila predsednik Sindikata Cankarjevega doma in generalna direktorica Cankarjevega doma, s katerim sta nadomestila dogovor z dne 27. 2. 2018,
* Predhodni dogovor o višini sredstev, namenjenih za izplačilo delovne uspešnosti iz naslova prodaje blaga in storitev na trgu v letu 2019, ki sta ga dne 20. 2. 2019 sklenila predsednik Sindikata Cankarjevega doma in generalna direktorica Cankarjevega doma,
* Sklep predsednika Sveta Cankarjevega doma z dne 27. 2. 2018, iz katerega izhaja (točka 3.2. sklepa), da Svet Cankarjevega doma soglaša, da se generalni direktorici in direktoricam sektorjev v letu 2018 iz prihodkov dejavnosti Cankarjevega doma na trgu izplača delovna uspešnost za leto 2017, in sicer vsaki v višini dveh bruto osnovnih plač,
* Sklep predsednika Sveta Cankarjevega doma z dne 27. 2. 2019, iz katerega izhaja (točka 5.2. sklepa), da Svet Cankarjevega doma soglaša, da se generalni direktorici in direktoricam sektorjev v letu 2019 iz prihodkov dejavnosti Cankarjevega doma na trgu izplača delovna uspešnost iz naslova prodaje blaga in storitev za leto 2018, in sicer vsaki v višini dveh in pol bruto osnovnih plač, izplačanih v decembru 2017,
* Zapisnik 5.(korespondenčne) seje Sveta Cankarjeva doma, ki je potekala od 2. do vključno 10. 12. 2019 z dne 11. 12. 2019, iz katerega med drugim izhaja, da je Svet Cankarjevega doma na seji obravnaval dinamiko izplačil delovne uspešnosti iz naslova prodaje blaga in storitev na trgu ter da so bili med drugim sprejeti naslednji sklepi: (1) Sklep, št. 2: »Svet Cankarjevega doma na podlagi 3. odstavka 22.k člena ZSPJS soglaša, da se poračun delovne uspešnosti iz naslova prodaje blaga in storitev na trgu za leto 2018 (kot poslovna uspešnost pod davčno ugodnejšimi pogoji) izplača v decembru 2018«; (2) Sklep, št. 3: »Sklep Sveta Cankarjevega doma z dne 27. 2. 2019 se v točki 5.1. dopolni tako, da dopolnjena glasi: 5.1. Svet Cankarjevega doma soglaša, da se akontativni del plače za delovno uspešnost iz naslova prodaje blaga in storitev na trgu zaposlenim v letu 2019 izplačuje mesečno v skladu s sprejetim finančnim načrtom Cankarjevega doma ter na osnovi sprotnih mesečnih ocen delovne uspešnosti zaposlenih na podlagi meril za ocenjevanje delovne uspešnosti, ki jih sprejme generalna direktorica, ob izpolnjevanju zakonskih pogojev za izplačilo na podlagi sprotnih finančnih ocen uspešnosti poslovanja Cankarjevega doma. Del plače za delovno uspešnost iz naslova prodaje blaga in storitev na trgu za leto 2018 se generalni direktorici in direktorjem sektorjev izplača po izdaji slepa organa, pristojnega za njihovo imenovanje, ki določi višino sredstev, v več obrokih do konca leta 2019; Del plače za delovno uspešnost iz naslova prodaje blaga in storitev na trgu se lahko izplača največ do višine, ki jo določa Pravilnik o določitvi obsega sredstev za plačilo delovne uspešnosti iz naslova prodaje blaga in storitev na trgu ter o določitvi nejavnih prihodkov pri izvajanju javne službe, ki se štejejo v prihodke iz prodaje blaga in storitev na trgu v javnih zavodih, javnih skladih in agencijah na področju kulture in medijev. Podlage za izplačilo so razvidne iz Programa in finančnega načrta Cankarjevega doma za leto 2019 in Letnega poročila Cankarjevega doma za leto 2018,
* mesečne odredbe generalne direktorice za izplačilo delovne uspešnosti iz naslova tržne dejavnosti za leto 2018 in 2019 za vse zaposlene Cankarjevega doma z določenimi % delovne uspešnosti, skupaj z utemeljitvami za javne uslužbence, ki so predmet inšpekcijskega nadzora.

*Inšpektorica ugotavlja, da je Cankarjev dom z reprezentativnim sindikatom pred določitvijo višine sredstev, ki so namenjene izplačilu dela plače za delovno uspešnost iz naslova prodaje blaga in storitev na trgu sklenil dogovor, kar je v skladu z določili 1. odstavka 22.k člena ZSPJS.*

Iz dogovorov izhaja, da razdelitev sredstev med zaposlene določi generalna direktorica na osnovi sprotnih ocen uspešnosti poslovanja in meril iz internega akta o merilih za ugotavljanje delovne uspešnosti.

* + 1. Pravilnik o merilih za ugotavljanje delovne uspešnosti

Cankarjev dom kot podlago za delitev delovne uspešnosti iz naslova prodaje blaga in storitev na trgu uporablja Pravilnik o merilih za ugotavljanje delovne uspešnosti, ki ga je dne 23. 2. 2000 sprejel Kolegij generalnega direktorja, v skladu s pozitivnim mnenjem Sindikata Cankarjevega doma in Sveta delavcev Cankarjevega doma (v nadaljevanju: Pravilnik o merilih) .

Kot podlaga za sprejem Pravilnika o merilih je v preambuli naveden 17. členi Zakona o razmerjih plač v javnih zavodih, državnih organih in organih lokalnih skupnosti[[9]](#footnote-9) ter 67. člen Kolektivne pogodbe za kulturne dejavnosti v Republiki Sloveniji[[10]](#footnote-10).

Pravilnik o merilih v II. poglavju (Postopek za ugotavljanje in ocenjevanje uspešnosti dela) v 3. členu določa, da je osnova za ugotavljanje pričakovanih rezultatov dela oziroma povprečne delovne obremenjenosti in s tem povezane delovne uspešnosti sprejeti letni program dela ter na tem temelju določena mesečna, za posamezne kategorije delavcev pa tudi tedenska delovna obveznost, ki jo določajo vodje organizacijskih enot; v 4. členu določa, da o delovni uspešnosti odloča generalni direktor po predhodnem posvetovanju s člani kolegija Cankarjevega doma; v 5. členu določa, da nagrajevanje delovne uspešnosti predlagajo: vodje organizacijskih enot za delavce znotraj organizacijske enote in vodje projektov za udeležence posameznih projektov; v 6. členu določa, da se pisni predlogi z utemeljitvijo posredujejo do 25. v mesecu direktorjem sektorjem ter da morajo predlogi vsebovati: ime in priimek delavca, kratko pisno utemeljitev, morebitno dokumentacijo oziroma druga dokazila, ki utemeljujejo predlog ter višine stimulacije; v 7. členu določa, da če predlogov iz 4. člena ni, odločajo o nagradi za delovno uspešnost direktorji sektorjev, za zaposlene v kulturno-umetniškem programu in za direktorje sektorjev pa neposredno generalni direktor; v 9. členu je določeno, da generalni direktor odloča o predlogih praviloma enkrat mesečno, da mora njegov sklep vsebovati: 1. navedbo delavcev, ki so v posameznem mesecu upravičeni do stimulacije ter višino stimulacije, 2. navedbo predlogov, ki niso upoštevani, s kratko utemeljitvijo ter da na osnovi tega sklepa izda generalni direktor odredbo, ki jo mora računovodstvo upoštevati pri obračunu plač; v 10. členu je določeno, da v primeru izjemne uspešnosti ali nadpovprečnih rezultatov dela skupine delavcev ali posamezne organizacijske enote kot tudi v primeru povečane realizacije zavoda kot celote lahko generalni direktor po predhodnem posvetovanju s kolegijem Cankarjevega doma sklene, da se stimulacijo izplača vsem tistim delavcev organizacijske enote ali zavoda, ki so dejansko prispevali k izjemni uspešnosti oziroma nadpovprečnim rezultatom.

Pravilnik o merilih v III. poglavju (Merila za ocenjevanje uspešnosti dela) v 14. členu določa, da je osnova za določanje delovne uspešnosti kakovost/obseg/in gospodarnost ter da so merila za določanje delovne uspešnosti izražena z vrednostnimi, to je opisnimi in količinskimi kazalniki; v 15. členu določa, da je konkretna stimulacija odvisna od ugotovljenega pozitivnega učinka delavca na poslovanje Cankarjevega doma in je stvar presoje generalnega direktorja na osnovi postopka, ki je opredeljen v členih 5 – 10 tega pravilnika; v 16. členu je določeno, da so ne glede na določbo prejšnjega člena delavci upravičeni do stimulacije po naslednjih merilih: 1. delavec, ki v posameznem mesecu izpolni najmanj enega izmed pogojev, opredeljenih v 17. členu, je upravičen do najmanj 5% stimulacije/razred: prispevek k uspešnemu poslovanju Cankarjevega doma, 2. delavec, ki v posameznem mesecu izpolni najmanj dva izmed pogojev, opredeljenih v 17. členu, je upravičen do najmanj 10% stimulacije/razred: nadpovprečni prispevek k uspešnemu poslovanju Cankarjevega doma, 3. delavec, ki v posameznem mesecu izpolni tri pogoje, opredeljene v 17. členu, je upravičen do najmanj 15% stimulacije/razred: velik prispevek k uspešnemu poslovanju Cankarjevega doma in nadpovprečen obseg opravljenega dela, 4. delavec, ki v posameznem mesecu izpolni štiri ali več pogojev, opredeljenih v 17. členu, je upravičen do najmanj 20% stimulacije/razred: izjemni prispevek k uspešnemu poslovanju Cankarjevega doma. V 17. členu je navedeno, da je delavec upravičen do stimulacije, če v posameznem mesecu izpolni najmanj enega od pogojev, naštetih v tem členu. Iz 17. člena izhaja, da so pogoji našteti po kriterijih, in sicer: a. Kakovost dela (navedenih 21 pogojev), b. Količina (obseg) opravljenega dela (navedeni 4 pogoji) ter c. Gospodarnost (navedeni 4. pogoji). V 18. členu je določeno, da je lahko poleg pogojev iz 17. člena, po presoji generalnega direktorja oziroma direktorjev sektorjev, razlog za nagrajevanje uspešnosti pri delu tudi drug pozitiven prispevek delavca k poslovanju Cankarjevega doma, če ga je mogoče utemeljiti. V 19. členu je določeno, da je delavec upravičen do stimulacije za nadpovprečen obseg opravljenega dela le v primeru, če so izpolnjeni naslednji pogoji: 1. da je v tekočem mesecu opravil najmanj 80% predvidene delovne obveznosti, 2. da je bil vsaj 2 meseca pred tekočim mesecem obseg njegovega dela najmanj povprečen ter 3. da je delovno kakovostno vsaj povprečno opravljeno. V 20. členu je določeno, da je delavec upravičen do stimulacije zaradi nadomeščanja, če pri tem njegovo osnovno delo vidno ne trpi; da do stimulacije zaradi nadomeščanja praviloma ni upravičen delavec, ki ima primanjkljaj ur, večji od dovoljenega; da se stimulacije iz prvega odstavka ne izplačuje za nadomeščanje v času letnega dopusta sodelavca oziroma sodelavcev. V 21. členu je določeno, da če je ustvarjalni prispevek zaposlenega mogoče obravnavati kot inovacijo, racionalizacijo ali izboljšavo, se njegov prispevek obravnava po posebnih predpisih. V 22. členu je določeno, da generalni direktor lahko prenese pooblastilo za odločanje o stimulacijah in pritožbah iz 13. člena tega pravilnika na direktorje sektorjev ter da mora biti pooblastilo sestavljeno v pisni obliki.

*Inšpektorica ugotavlja, da generalni direktor Cankarjevega doma po uveljavitvi ZSPJS, kot tudi ne po uveljavitvi Uredbe o delovni uspešnosti iz naslova prodaje blaga in storitev na trgu določb internega akta ni uskladil z določbami veljavnih predpisov, zato inšpektorica generalni direktorici Cankarjevega doma priporoča, da uskladi določbe internega akta z veljavnimi predpisi, saj so pravne podlage za izplačilo delovne uspešnosti iz naslova prodaje in blaga in storitev na trgu 21. člen ZSPJS, Uredba o delovni uspešnosti iz naslova prodaje blaga in storitev na trgu[[11]](#footnote-11) ter Pravilnik o določitvi obsega sredstev za plačilo delovne uspešnosti iz naslova prodaje blaga in storitev na trgu ter o določitvi nejavnih prihodkov pri izvajanju javne službe, ki se štejejo v prihodke iz prodaje blaga in storitev na trgu, v javnih zavodih, javnih skladih in agencijah na področju kulture ter medijev.*

*Določila 67. člena KPKD in 17. člena ZRPJS so namreč prenehala veljati s 1. 8. 2008 z uveljavitvijo ZSPJS oziroma v mesecu septembru 2008, ko je bil opravljen prvi obračun plač v skladu z ZSPJS, v skladu z določbo 11. člena Aneksa h KPKD[[12]](#footnote-12). ZSPJS je v 1. odstavku 52. člena Prehodnih in končnih določb[[13]](#footnote-13) določal, da z dnem uveljavitve tega zakona prenehajo veljati vse določbe zakonov in drugih predpisov, ki urejajo plače zaposlenih v javnih zavodih, državnih organih in organih lokalnih skupnostih ter drugih osebah javnega prava, ki se urejajo s tem zakonom, razen določb področnih predpisov, ki urejajo napredovanje oziroma pridobitev nazivov, in določb področnih zakonov, ki določajo dodatek za stalnost javnim uslužbencem oziroma uradnikom s posebnimi pooblastili.*

*Inšpektorica ugotavlja tudi, da Pravilnik o merilih ne vsebuje določb, ki bi bile lahko podlaga za izplačila stalne pripravljenosti javnim uslužbencem v okviru izplačil delovne uspešnosti iz naslova prodaje blaga in storitev na trgu.*

* 1. Izplačila delovne uspešnosti iz naslova prodaje blaga in storitev na trgu pri posameznih javnih uslužbencih
     1. █

Javni uslužbenec █(diplomirani ekonomist[[14]](#footnote-14)) in predstojnik Cankarjevega doma sta 24. 1. 2019 sklenila Aneks k pogodbi o zaposlitvi na podlagi katerega je bil, od 1. 1. 2019 dalje (pravilno od 8. 12. 2018 dalje[[15]](#footnote-15)), na delovnem mestu VII/2 tarifnega razreda G027928 Vodja službe III (vodja službe za finančno-računovodske zadeve/pomočnik direktorja poslovnega sektorja) uvrščen v 52. plačni razred, s pravico do izplačila osnovne plače v višini 51. plačnega razreda od 1. 1. 2019 dalje ter v višini 52. plačnega razreda od 1. 11. 2019 dalje.

Javni uslužbenec je po posameznih mesecih prejel delovno uspešnost iz naslova prodaje blaga in storitev na trgu (bruto znesek/% tržne delovne uspešnosti od osnovne plače za obračun, ki mu je bil določen za posamezni mesec):

Leto 2018

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Jan | Feb | Mar | Apr. | Maj | Jun | Jul | Avg | Sep | Okt | Nov | Dec | Skupaj |
| 0,00 | 855,24 | 360,43 | 317,97 | 508,06 | 503,45 | 379,40 | 133,06 | 333,87 | 290,32 | 341,46 | 343,92 | 4.367,18 |

Leto 2019

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Jan | Feb | Mar | Apr. | Maj | Jun | Jul | Avg | Sep | Okt | Nov | Dec | Skupaj |
| 0,00 | 810,31 | 566,32 | 277,40 | 408,22 | 297,32 | 285,75 | 241,84 | 223,55 | 244,93 | 464,98 | 266,31 | 4.086,93 |

* + 1. █

Javni uslužbenec █(diplomirani organizator – menedžer, magister organizator informatik[[16]](#footnote-16)) in predstojnik Cankarjevega doma sta 24. 1. 2019 sklenila Aneks k pogodbi o zaposlitvi (št. 136/2019) na podlagi katerega je bil, od 1. 1. 2019 dalje (pravilno od 8. 12. 2018 dalje), na delovnem mestu G027928 Vodja službe III (vodja področja informacijskih tehnologij in telekomunikacij/pomočnik direktorja tehničnega sektorja) uvrščen v 51. plačni razred, s pravico do izplačila osnovne plače v višini 50. plačnega razreda od 1. 1. 2019 dalje ter v višini 51. plačnega razreda od 1. 11. 2019 dalje. Dne 13. 5. 2019 sta zaradi napredovanja javnega uslužbenca v plačne razrede sklenila Aneks k pogodbi o zaposlitvi na podlagi katerega je bil javni uslužbenec na delovnem mestu od 1. 12. 2019 dalje uvrščen v 52. plačni razred.

*Inšpektorica ugotavlja, da je bil Aneks k pogodbi o zaposlitvi z dne 13. 5. 2019, zaradi napredovanja javnega uslužbenca v plačne razrede, sklenjen v nasprotju z določili 3. odstavka 7. člena Uredbe o napredovanju javnih uslužbencev v plačne razrede[[17]](#footnote-17) (ki določa, da morata biti obvestilo in pisni predlog aneksa javnemu uslužbencu izročena najkasneje 15 dni po roku iz drugega odstavka 4. člena te uredbe[[18]](#footnote-18)) v povezavi z 2. odstavkom 17. člena ZSPJS (ki določa, da se postopek in način preverjanja izpolnjevanja pogojev za napredovanje po tem zakonu za javne uslužbence v organih državne uprave, v upravah lokalnih skupnosti, v pravosodnih organih, v javnih zavodih in drugih uporabnikih proračuna določi z uredbo vlade), saj iz aneksa izhaja, da ga je generalna direktorica Cankarjevega doma podpisala dne 12. 4. 2019, torej 12 dni po roku, ki ga določa Uredba o napredovanju.*

*Smiselno enake nepravilnosti, v zvezi z »nepravočasnostjo« izdajanja individualnih aktov javnim uslužbencem, ki so v letu 2018 oziroma 2019 izpolnili pogoje za napredovanje v plačnih razredih, je inšpektorica ugotovila tudi pri ostalih javnih uslužbencih, ki so predmet tega inšpekcijskega nadzora, in sicer:*

1. *javnemu uslužbencu █je bil v letu 2018 individualni akt zaradi napredovanja v plačne razrede izdan dne 26. 4. 2018 (Aneks k pogodbi o zaposlitvi zaradi napredovanja je javni uslužbenec podpisal dne 7. 5. 2018);*
2. *javni uslužbenki █je bil v letu 2018 individualni akt zaradi napredovanja v plačne razrede izdan dne 26. 4. 2018 (Aneks k pogodbi o zaposlitvi zaradi napredovanja je javna uslužbenka podpisala dne 7. 5. 2018);*
3. *javnemu uslužbencu █je bil v letu 2018 individualni akt zaradi napredovanja v plačne razrede izdan dne 26. 4. 2018 (Aneks k pogodbi o zaposlitvi zaradi napredovanja je javni uslužbenec podpisal dne 8. 5. 2018);*
4. *javni uslužbenki █je bil v letu 2018 individualni akt zaradi napredovanja v plačne razrede izdan dne 26. 4. 2018 (Aneks k pogodbi o zaposlitvi zaradi napredovanja je javna uslužbenka podpisala istega dne, torej 26. 4. 2018);*
5. *javnemu uslužbencu █je bil v letu 2019 individualni akt zaradi napredovanja v plačne razrede izdan dne 12. 4. 2019 (Aneks k pogodbi o zaposlitvi zaradi napredovanja je javni uslužbenec podpisal dne 6. 5. 2019);*
6. *javnemu uslužbencu █je bil v letu 2018 individualni akt zaradi napredovanja v plačne razrede izdan dne 26. 4. 2018 (Aneks k pogodbi o zaposlitvi zaradi napredovanja je javni uslužbenec podpisal istega dne, torej 26. 4. 2018);*
7. *javnemu uslužbencu █je bil v letu 2019 individualni akt zaradi napredovanja v plačne razrede izdan dne 12. 4. 2019 (Aneks k pogodbi o zaposlitvi zaradi napredovanja je javni uslužbenec podpisal dne 26. 4. 2019);*
8. *javnemu uslužbencu █je bil v letu 2018 individualni akt zaradi napredovanja v plačne razrede izdan dne 26. 4. 2018 (Aneks k pogodbi o zaposlitvi zaradi napredovanja je javni uslužbenec podpisal dne 8. 5. 2018);*
9. *javnemu uslužbencu █je bil v letu 2018 individualni akt zaradi napredovanja v plačne razrede izdan dne 26. 4. 2018 (Aneks k pogodbi o zaposlitvi zaradi napredovanja je javni uslužbenec podpisal dne 10. 5. 2018),*

*zato jih v nadaljevanju, pri posameznem, predhodno navedenem javnem uslužbencu ne bo več navajala.*

**Inšpektorica generalni direktorici Cankarjevega doma odreja**, da v prihodnje poskrbi, da bo javnim uslužbencem Cankarjevega doma obvestilo in pisni predlog aneksa, s katerim se jim zaradi izpolnitve pogojev za napredovanje v plačne razrede, na novo določi osnovna plača na delovnem mestu, vselej izročena v roku iz 7. člena Uredbe o napredovanju v povezavi z 2. odstavkom 17. člena ZSPJS.

Javni uslužbenec je po posameznih mesecih prejel delovno uspešnost iz naslova prodaje blaga in storitev na trgu (bruto znesek/% tržne delovne uspešnosti od osnovne plače za obračun, ki mu je bil določen za posamezni mesec):

Leto 2018

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Jan | Feb | Mar | Apr. | Maj | Jun | Jul | Avg | Sep | Okt | Nov | Dec | Skupaj |
| 0,00 | 472,40 | 275,48 | 375,62 | 497,75 | 327,03 | 392,20 | 306,12 | 198,49 | 400,49 | 550,60 | 358,94 | 4.155,12 |

Leto 2019

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Jan | Feb | Mar | Apr. | Maj | Jun | Jul | Avg | Sep | Okt | Nov | Dec | Skupaj |
| 137,75 | 624,80 | 408,74 | 218,18 | 208,26 | 199,66 | 380,58 | 200,34 | 262,20 | 274,46 | 454,58 | 377,96 | 3.747,51 |

* + 1. █

Javna uslužbenka █(univerzitetna diplomirana novinarka[[19]](#footnote-19)) in predstojnik Cankarjevega doma sta 24. 1. 2019 sklenila Aneks k pogodbi o zaposlitvi (št. 136/2019) na podlagi katerega je bila, od 1. 1. 2019 dalje (pravilno od 8. 12. 2018), na delovnem mestu G027928 Vodja službe III (vodja službe za trženje programa in odnose z javnostmi) uvrščena v 49. plačni razred, s pravico do izplačila osnovne plače v višini 48. plačnega razreda od 1. 1. 2019 dalje ter v višini 49. plačnega razreda od 1. 11. 2019 dalje.

Javna uslužbenka je po posameznih mesecih prejela delovno uspešnost iz naslova prodaje blaga in storitev na trgu (bruto znesek/% tržne delovne uspešnosti od osnovne plače za obračun, ki ji je bil določen za posamezni mesec):

Leto 2018

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Jan | Feb | Mar | Apr. | Maj | Jun | Jul | Avg | Sep | Okt | Nov | Dec | Skupaj |
| 0,00 | 711,38 | 371,01 | 318,01 | 322,62 | 400,46 | 236,10 | 161,31 | 469,95 | 322,62 | 427,23 | 305,74 | 4.046,43 |

Leto 2019

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Jan | Feb | Mar | Apr. | Maj | Jun | Jul | Avg | Sep | Okt | Nov | Dec | Skupaj |
| 0,00 | 694,05 | 397,46 | 480,57 | 181,45 | 271,27 | 169,35 | 113,82 | 556,45 | 229,84 | 392,69 | 157,83 | 3.644,78 |

* + 1. █

Javni uslužbenec █(diplomirani inženir strojništva[[20]](#footnote-20)) in predstojnik Cankarjevega doma sta 24. 1. 2019 sklenila Aneks k pogodbi o zaposlitvi na podlagi katerega je bil, od 1. 1. 2019 dalje (pravilno od 8. 12. 2018 dalje), na delovnem mestu G027928 Vodja službe III (vodja področja obratovanja in vzdrževanja/pomočnik direktorja tehničnega sektorja) uvrščen v 52. plačni razred, s pravico do izplačila osnovne plače v višini 51. plačnega razreda od 1. 1. 2019 dalje ter v višini 52. plačnega razreda od 1. 11. 2019 dalje.

Javni uslužbenec je po posameznih mesecih prejel delovno uspešnost iz naslova prodaje blaga in storitev na trgu (bruto znesek/% tržne delovne uspešnosti od osnovne plače za obračun, ki ji je bil določen za posamezni mesec):

Leto 2018

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Jan | Feb | Mar | Apr. | Maj | Jun | Jul | Avg | Sep | Okt | Nov | Dec | Skupaj |
| 0,00 | 381,83 | 289,35 | 371,27 | 310,51 | 343,00 | 287,60 | 125,81 | 393,75 | 397,12 | 210,44 | 330,01 | 3.440,69 |

Leto 2019

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Jan | Feb | Mar | Apr. | Maj | Jun | Jul | Avg | Sep | Okt | Nov | Dec | Skupaj |
| 120,35 | 690,37 | 312,97 | 407,76 | 363,49 | 219,08 | 542,96 | 71,13 | 434,77 | 371,30 | 373,78 | 304,30 | 4.212,26 |

* + 1. █

Javna uslužbenka █(univerzitetna diplomirana organizatorka[[21]](#footnote-21)) in predstojnik Cankarjevega doma sta 24. 1. 2019 sklenila Aneks k pogodbi o zaposlitvi (št. 510/2019) na podlagi katerega je bila, od 1. 1. 2019 dalje (pravilno od 8. 12. 2018 dalje), na delovnem mestu J017225 Samostojni strokovni sodelavec za kadre (vodja službe za kadrovske in splošne zadeve) uvrščena v 50. plačni razred, s pravico do izplačila osnovne plače v višini 49. plačnega razreda od 1. 1. 2019 dalje ter v višini 50. plačnega razreda od 1. 11. 2019 dalje.

Javna uslužbenka je po posameznih mesecih prejela delovno uspešnost iz naslova prodaje blaga in storitev na trgu (bruto znesek/% tržne delovne uspešnosti od osnovne plače za obračun, ki ji je bil določen za posamezni mesec):

Leto 2018

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Jan | Feb | Mar | Apr. | Maj | Jun | Jul | Avg | Sep | Okt | Nov | Dec | Skupaj |
| 0,00 | 759,12 | 385,85 | 330,73 | 0,00 | 244,98 | 263,08 | 89,47 | 366,56 | 369,07 | 333,23 | 450,46 | 3.592,55 |

Leto 2019

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Jan | Feb | Mar | Apr. | Maj | Jun | Jul | Avg | Sep | Okt | Nov | Dec | Skupaj |
| 0,00 | 700,11 | 261,80 | 276,20 | 239,03 | 368,93 | 264,19 | 144,68 | 289,35 | 396,29 | 429,90 | 389,84 | 3.760,32 |

* + 1. █

Javni uslužbenec █(inženir elektroenergetike[[22]](#footnote-22)) in predstojnik Cankarjevega doma sta 24. 1. 2019 sklenila Aneks k pogodbi o zaposlitvi (št. 111/2019) na podlagi katerega je bil, od 1. 1. 2019 dalje (pravilno od 8. 12. 2018), na delovnem mestu Vodja oddelka za elektroenergetske sisteme (J017923) Vodja področja/enote I – VII/2 uvrščen v 43. plačni razred, na podlagi 14. člena ZSPJS, s pravico do izplačila osnovne plače v višini 42. plačnega razreda od 1. 1. 2019 dalje ter v višini 43. plačnega razreda od 1. 11. 2019 dalje. Dne 6. 5. 2019 sta, zaradi napredovanja javnega uslužbenca v plačnih razredih, sklenila Aneks k pogodbi o zaposlitvi na podlagi katerega je bil s 1. 4. 2019, na delovnem mestu Vodja oddelka za elektroenergetske sisteme (J017923) Vodja področja/enote I – VII/2, uvrščen v maksimalni 45. plačni razred, na podlagi 14. člena ZSPSJ, s pravico do izplačila osnovne plače v višini 45. plačnega razreda s 1. 12. 2019.

Javni uslužbenec je po posameznih mesecih prejel delovno uspešnost iz naslova prodaje blaga in storitev na trgu (bruto znesek/% tržne delovne uspešnosti od osnovne plače za obračun, ki ji je bil določen za posamezni mesec):

Leto 2018

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Jan | Feb | Mar | Apr. | Maj | Jun | Jul | Avg | Sep | Okt | Nov | Dec | Skupaj |
| 0,00 | 378,27 | 302,73 | 241,63 | 261,99 | 288,39 | 216,23 | 367,70 | 95,14 | 165,47 | 273,90 | 322,18 | 2.913,63 |

Leto 2019

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Jan | Feb | Mar | Apr. | Maj | Jun | Jul | Avg | Sep | Okt | Nov | Dec | Skupaj |
| 0,00 | 720,84 | 376,94 | 339,82 | 258,12 | 230,88 | 344,17 | 219,88 | 188,47 | 420,65 | 294,02 | 291,41 | 3.685,2 |

* + 1. █

Javni uslužbenec █(magister elektrotehnike[[23]](#footnote-23)) in predstojnik Cankarjevega doma sta dne 24. 1. 2019 sklenila Aneks k pogodbi o zaposlitvi na podlagi katerega je bil od 1. 1. 2019 dalje (pravilno od 8. 12. 2018 dalje), na delovnem mestu Vodja investicij (J017137) Strokovni sodelavec VII/2 (II), uvrščen v 45. plačni razred, s pravico do izplačila osnovne plače v višini 44. plačnega razreda od 1. 1. 2019 dalje ter v višini 45. plačnega razreda od 1. 11. 2019 dalje.

Javni uslužbenec je po posameznih mesecih prejel delovno uspešnost iz naslova prodaje blaga in storitev na trgu (bruto znesek/% tržne delovne uspešnosti od osnovne plače za obračun, ki ji je bil določen za posamezni mesec):

Leto 2018

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Jan | Feb | Mar | Apr. | Maj | Jun | Jul | Avg | Sep | Okt | Nov | Dec | Skupaj |
| 0,00 | 333,23 | 317,14 | 271,84 | 289,57 | 302,04 | 115,32 | 404,47 | 222,00 | 404,47 | 345,97 | 392,02 | 3.398,07 |

Leto 2019

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Jan | Feb | Mar | Apr. | Maj | Jun | Jul | Avg | Sep | Okt | Nov | Dec | Skupaj |
| 0,00 | 443,09 | 356,74 | 183,78 | 294,70 | 285,39 | 103,40 | 367,55 | 339,75 | 227,49 | 223,78 | 224,86 | 3.050,53 |

* + 1. █

Javni uslužbenec █(diplomirani inženir računalništva in informatike[[24]](#footnote-24)) in predstojnik Cankarjevega doma sta 24. 1. 2019 sklenila Aneks k pogodbi o zaposlitvi (št. 552/2019) na podlagi katerega je bil, od 1. 1. 2019 dalje (pravilno od 8. 12. 2018), na delovnem mestu Informatik - razvijalec programov (J017025) Informatik VII/1 uvrščen v 32. plačni razred, s pravico do izplačila osnovne plače v višini 31. plačnega razreda od 1. 1. 2019 dalje ter v višini 32. plačnega razreda od 1. 11. 2019 dalje. Dne 26. 4. 2019 sta, zaradi napredovanja javnega uslužbenca v plačnih razredih, sklenila Aneks k pogodbi o zaposlitvi na podlagi katerega je bil javni uslužbenec s 1. 4. 2019, na delovnem mestu Informatik - razvijalec programov (J017025) Informatik VII/1, uvrščen v 34. plačni razred, s pravico do izplačila osnovne plače v višini 34. plačnega razreda s 1. 12. 2019.

Javni uslužbenec je po posameznih mesecih prejel delovno uspešnost iz naslova prodaje blaga in storitev na trgu (bruto znesek/% tržne delovne uspešnosti od osnovne plače za obračun, ki ji je bil določen za posamezni mesec):

Leto 2018

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Jan | Feb | Mar | Apr. | Maj | Jun | Jul | Avg | Sep | Okt | Nov | Dec | Skupaj |
| 0,00 | 324,69 | 197,80 | 208,30 | 291,98 | 207,62 | 163,16 | 297,78 | 230,22 | 220,58 | 303,36 | 319,70 | 2.765,19 |

Leto 2019

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Jan | Feb | Mar | Apr. | Maj | Jun | Jul | Avg | Sep | Okt | Nov | Dec | Skupaj |
| 133,40 | 403,85 | 276,23 | 258,96 | 295,67 | 303,03 | 191,78 | 410,50 | 278,13 | 285,56 | 357,21 | 257,71 | 3.452,03 |

* + 1. █

Javni uslužbenec █ (diplomirani organizator – menedžer[[25]](#footnote-25)) in predstojnik Cankarjevega doma sta dne 24. 1. 2019 sklenila Aneks k pogodbi o zaposlitvi na podlagi katerega je bil od 1. 1. 2019 dalje (pravilno od 8. 12. 2018 dalje), na delovnem mestu Tehnolog priprave dela (G026018) Samostojni strokovni sodelavec, uvrščen v 33. plačni razred, s pravico do izplačila osnovne plače v višini 32. plačnega razreda od 1. 1. 2019 dalje ter v višini 33. plačnega razreda od 1. 11. 2019 dalje.

Javni uslužbenec je po posameznih mesecih prejel delovno uspešnost iz naslova prodaje blaga in storitev na trgu (bruto znesek/% tržne delovne uspešnosti od osnovne plače za obračun, ki ji je bil določen za posamezni mesec):

Leto 2018

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Jan | Feb | Mar | Apr. | Maj | Jun | Jul | Avg | Sep | Okt | Nov | Dec | Skupaj |
| 0,00 | 303,01 | 305,39 | 131,05 | 253,80 | 270,57 | 72,03 | 360,00 | 178,28 | 298,31 | 186,55 | 241,49 | 2.600,48 |

Leto 2019

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Jan | Feb | Mar | Apr. | Maj | Jun | Jul | Avg | Sep | Okt | Nov | Dec | Skupaj |
| 0,00 | 373,01 | 288,60 | 248,94 | 284,98 | 304,48 | 346,66 | 376,20 | 208,85 | 250,18 | 238,48 | 340,02 | 3.260,40 |

* + 1. █

Javni uslužbenec █(elektrotehnik[[26]](#footnote-26)) in predstojnik Cankarjevega doma sta dne 24. 1. 2019 sklenila Aneks k pogodbi o zaposlitvi na podlagi katerega je bil od 1. 1. 2019 dalje (pravilno od 8. 12. 2018 dalje), na delovnem mestu tehnik za informacijske sisteme (J015049) Računalniški tehnik V, uvrščen v 33. plačni razred, s pravico do izplačila osnovne plače v višini 32. plačnega razreda od 1. 1. 2019 dalje ter v višini 33. plačnega razreda od 1. 11. 2019 dalje.

Javni uslužbenec je po posameznih mesecih prejel delovno uspešnost iz naslova prodaje blaga in storitev na trgu (bruto znesek/% tržne delovne uspešnosti od osnovne plače za obračun, ki ji je bil določen za posamezni mesec):

Leto 2018

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Jan | Feb | Mar | Apr. | Maj | Jun | Jul | Avg | Sep | Okt | Nov | Dec | Skupaj |
| 0,00 | 256,77 | 198,80 | 244,61 | 261,53 | 272,90 | 215,88 | 222,46 | 268,22 | 261,87 | 298,44 | 206,42 | 2.707,9 |

Leto 2019

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Jan | Feb | Mar | Apr. | Maj | Jun | Jul | Avg | Sep | Okt | Nov | Dec | Skupaj |
| 123,25 | 484,35 | 319,05 | 223,08 | 214,99 | 255,14 | 214,46 | 302,68 | 273,25 | 206,15 | 290,30 | 148,52 | 3.055,22 |

* + 1. Ostalo

Ker iz nekaterih individualnih aktov javnih uslužbencev Cankarjevega doma izhaja, da imajo pogodbe o zaposlitvi sklenjene za delovna mesta, ki ne izhajajo iz kolektivne pogodbe, ki velja za Cankarjev dom (Kolektivna pogodba za kulturne dejavnosti v Republiki Sloveniji), domneva, da imajo v sistemizacijo povzeta delovna mesta v nasprotju z določili 4. odstavka 13. člena ZSPJS (ki določa, da se delovna mesta oziroma nazivi v sistemizacijah uvrščajo v plačne razrede v skladu z uvrstitvijo v kolektivni pogodbi za javni sektor in kolektivno pogodbo, ki velja za uporabnika proračuna), zato bo v Cankarjevem domu uvedla nov nadzor, ki bo zajemal nadzor skladnosti sistemizacije delovnih mest z ZSPJS in na njegovi podlagi izdanih izvršilnih predpisov ter kolektivnih pogodb.

* 1. Izplačilo za dosegljivost in pripravljenost na morebitno intervencijo

*Inšpektorica ugotavlja:*

* *da* *so javni uslužbenci █, █, █, █, █in █v letu 2018 in 2019 v okviru vrste izplačila D030 (delovna uspešnost zaradi prodaje blaga in storitev na trgu) prejeli izplačano nagrado za t.i. dosegljivost in pripravljenost na morebitno intervencijo, in sicer:*

|  |  |  |
| --- | --- | --- |
| Javni uslužbenec | Skupni bruto znesek v letih 2018 in 2019 | Ure |
| █ | 2.683,95 | 1.851 |
| █ | 1.638,50 | 1.130 |
| █ | 1,45 | 1 |
| █ | 2.711,50 | 1.870 |
| █ | 2.072,05 | 1.429 |
| █ | 2.431,65 | 1.677 |

Kot podlago za izplačilo nagrade za t.i. pripravljenost oziroma dosegljivost in pripravljenost na morebitno intervencijo v okviru izplačila D030 (delovna uspešnost zaradi prodaje blaga in storitev na trgu) navedenim javnim uslužbencem je Cankarjev dom predložil:

* Sklep 99. in 100. seje kolegija generalne direktorice z dne 8. 3. 2018 iz katerega izhaja: (1) da se zaposlenim, od katerih se utemeljeno zahteva, da so tudi izven svojega delovnega časa dosegljivi in pripravljeni na intervencijo, za vsako uro pripravljenosti izplača dodatek za delovno uspešnost iz naslova dejavnosti na trgu v višini 1,45 EUR bruto; da so do dodatka upravičeni zaposleni na delovnih mestih: tehnik vzdrževalec EES, upravljalec EES, merilec EES in instalacij, vodja oddelka za elektroenergetske sisteme, tehnik za avtomatiko, upravljalec strojnih sistemov, tehnolog priprave dela, vodja področja obratovanja in vzdrževanja, strokovni delavec za odrsko tehnologijo, tehnik operater, vzdrževalec operater, vodja oddelka CNS, vodja področja inf. teh. in telekomunikacij, informatik-razvijalec programov in tehnik za informacijske sisteme; da mora biti dosegljivost in pripravljenost pisno odrejena; (2) da ta sklep začasno, vendar najdalj do 31. 5. 2018 nadomešča ustrezen interni akt, ki bo problematiko podrobneje uredil in mora biti izdan najkasneje do 31. 5. 2018; (3) da mora delavec, ki je bil v pripravljenosti, pred obračunov plač (najkasneje do 1. delovnega dne v mesecu) oddati pisno poročilo, iz katerega je razvidno: kdaj je bil klican na intervencijo, kaj so bili razlogi za intervencijo in kako je ukrepal; da mora poročilo oddati vsak delavec, ki je bil v pripravljenosti, tudi če ni bil klican na intervencijo; v tem primeru navede, da ni bilo potrebe po intervenciji; (4) da se ta sklep uporablja pri obračunu plač od 1. 3. 2018,
* Sklep direktorice tehničnega sektorja Cankarjevega doma z dne 1. 3. 2018 s katerim je posameznim javnim uslužbencem znotraj 3-21 Oddelka za strojne sisteme (█, █, █, █, █, █), 3-22 Oddelka za elektroenergetske sisteme (█, █, █, █, █, █), 3-30 Področju informacijskih tehnologij in telekomunikacij (█, █, █, █, █, █, █) odredila stalno pripravljenost na domu od 1. 3. 2018 dalje (oziroma od obračuna plače za mesec februar 2018) dalje, do preklica. Iz sklepa izhaja, da se javnim uslužbencem pripravljenost na domu odreja, v izogib tveganju škodnega dogodka zaradi nedelovanja strojnih sistemov, klima naprav in odrske tehnologije, elektroenergetskih sistemov ter nadzornih sistemov, informacijskih tehnologij in telekomunikacij, za morebitno interventno ukrepanje. Kot podlaga za izdajo sklepa je naveden sklep 99. seje kolegija generalne direktorice Cankarjevega doma z dne 1. 3. 2018. V III. točki sklepa je navedeno, da zaposlenim, od katerih se utemeljeno zahteva, da so tudi izven svojega delovnega časa dosegljivi in pripravljeni na intervencijo, za vsako uro pripravljenosti izplača dodatek za delovno uspešnost iz naslova dejavnosti na trgu v višini 1,45 EUR bruto;
* Zapisnik 61. Seje Kolegija tehničnega sektorja, z dne 20. 3. 2018, iz katerega med drugim izhaja, da se v Oddelku informatike in komunikacij stalna pripravljenost izvaja v terminih: ob delavnikih med 16. in 23. uro ter ob sobotah, nedeljah in praznikih med 8. in 22. uro,
* Sklep 111. seje kolegija generalne direktorice z dne 7. 9. 2018, iz katerega izhaja, da se Sklep 99. in 100. seje kolegija generalne direktorice z dne 8. 3. 2018, v zvezi z izplačevanjem dela plače iz naslova tržne dejavnosti (pripravljenost na intervencijo) podaljša do konca septembra 2018;
* Sklep 120. seje kolegija generalne direktorice z dne 6. 12. 2018, iz katerega izhaja, da se Sklep 99. in 100. seje kolegija generalne direktorice z dne 8. 3. 2018, v zvezi z izplačevanjem dela plače iz naslova tržne dejavnosti (pripravljenost na intervencijo) podaljša do konca februarja 2019;
* Sklep kolegija generalne direktorice z dne 10. 6. 2019, iz katerega izhaja, da se Sklep 99. in 100. seje kolegija generalne direktorice z dne 8. 3. 2018, v zvezi z izplačevanjem dela plače iz naslova tržne dejavnosti (pripravljenost na intervencijo) podaljša do priprave novih internih aktov, ki urejajo delovni čas in delovno uspešnost iz naslova tržne dejavnosti,
* za javnega uslužbenca █(ki je v letu 2018 in 2019 v okviru vrste izplačila D030 (delovna uspešnost zaradi prodaje blaga in storitev na trgu) prejel 2.683,95 EUR bruto iz naslova pripravljenosti) mesečna poročila iz katerih izhaja število ur pripravljenosti na domu v letu 2019 ter število intervencij v času pripravljenosti, evidence prisotnosti javnega uslužbenca za mesece v letu 2019, na katere se poročila nanašajo ter dokument s katerim mu je bila v letu 2019, na podlagi Sklepa direktorice Tehničnega sektorja z dne 1. 3. 2018, odrejena pripravljenost na domu.

Pojasnilo Cankarjevega doma

Cankarjev dom je v dopisu z dne 22. 10. 2020 glede Sklepa 99. in 100. seje kolegija generalne direktorice, ki sta bila dne 1. in 8. 3. 2018 in glede kasneje izdanih sklepov s katerim je bil navedeni sklep podaljšan:

* da je bil na 99. seji kolegija generalne direktorice, ki je bil 1. 3. 2018, pod 1. točko obravnavan osnutek Pravilnika o izvajanju stalne pripravljenosti na področju obratovanja, vzdrževanja in nadzornih sistemov Cankarjevega doma; da je bil pri tej točki na kolegiju prisoten tudi █, ki je gradivo v zvezi s to točko predstavil članom kolegija;
* da so ob obravnavi predlaganega osnutka pravilnika razpravljali tudi o ugotovitvah končnega poročila glede izplačevanja dodatka za stalno pripravljenost za delo zaposlenih na fakultetah Univerze v Ljubljani, v kabinetih predsednika Vlade in ministrov ter v mestnih občinah v RS, št. 06210-86/2016-62 z dne 28. 6. 2016, ki ga je pripravila Komisija za preprečevanje korupcije; da so ob razpravi ugotovili, da področna zakonodaja (Zakon o uresničevanju javnega interesa za Kulturo – ZUJIK in KPKD) ne predvidevata razlogov za uvedbo stalne pripravljenosti za delo v smislu razlage 46. člena KPJS; da KPKD v 36. členu opredeljuje le pripravljenost na delo, ko delavec na sedežu zavoda ali posamezni delovni enoti čaka na morebitno razporeditev na delovno nalogo, in dežurstvo, ko delavec na sedežu zavoda ali v posamezni delovni enoti opravlja vzdrževalna, servisna ali podobna dela v zvezi s svojo delovno nalogo; da so hkrati ugotovili, da obstajajo vsebinski razlogi za uvedbo stalne pripravljenosti, s katero se zagotovi razpoložljivost ustreznega kadra za ukrepanje v najkrajšem možnem času zaradi morebitne intervencije; da je zagotavljanje tovrstne pripravljenosti v pretežni meri povezano z zagotavljanjem neprekinjenega procesa dela, s katerim pridobivamo nejavne prihodke (tako iz naslova izvajanja javne službe, kot tudi iz naslova dejavnosti na trgu), ki so pomemben vir sofinanciranja za delovanje Cankarjevega doma, kot tudi z varovanjem stvarnega premoženja, tj. objekta Cankarjev dom, ki je kulturni spomenik državnega pomena, ter izpolnjevanjem obveznosti do drugih subjektov oziroma naročnikov, ki sobivajo v objektu (kot npr. Državni zbor RS, MJU, Telekom Slovenije, A1), katerim zagotavljamo neprekinjeno delovanje dizel agregatov, raznih telekomunikacijskih aparatur, itd.; da delovni proces v Cankarjevem domu poteka od jutra do večera ter da če bi bili ustrezno usposobljeni zaposleni za tovrstne intervencije prisotni na delu ves čas, ko poteka delovni proces, bi morali imeti zaposlenega bistveno več kadra;
* da glede na vse navedeno osnutek pravilnika ni bil sprejet, odločeno je bilo, da se tako imenovana pripravljenost oziroma dosegljivost in pripravljenost na morebitno intervencijo nagrajuje kot del plače za delovno uspešnost iz naslova prodaje blaga in storitev na trgu; da ker je bil sklep 99. kolegija generalne direktorice pomanjkljivo zapisan, je bil na prvem naslednjem kolegiju (100.) ob potrditvi zapisnika, sklep ustrezno dopolnjen;
* da sta pravna podlaga za izplačilo dodatka za stalno pripravljenost v okviru izplačila D030 (delovna uspešnost zaradi prodaje blaga in storitev na trgu) sklep 99. in 100. seje kolegija generalne direktorice in sklep direktorice tehničnega sektorja;
* da je transparentnost zapisnikov kolegijev Cankarjevega doma zagotovljena z objavo na strežniku, do katerega imajo dostop vsi zaposleni. Glede na to, da je bil █v času obravnave te problematike tudi predsednik sindikata Cankarjevega doma, je bil sindikat z odločitvijo seznanjen ter da so bili prav tako z objavo zapisnika na običajen način, ki velja v Cankarjevem domu, z odločitvijo seznanjeni ostali zaposleni.
  1. Ugotovitve inšpektorice

*Inšpektorica ugotavlja:*

* *da je Cankarjev dom presežek prihodkov nad odhodki iz naslova prodaje blaga in storitev na trgu ustrezno prikazal v ločenem izkazu,*
* *da je Cankarjev dom v Pravilniku o računovodstvu, ki ga je sprejel Svet Cankarjevega doma določil razmejevanje prihodkov in odhodkov iz naslova tržne dejavnosti,*
* *da je Cankarjev dom delovno uspešnost iz naslova prodaje blaga in storitev na trgu v letu 2018 in 2019 izplačeval na podlagi sprejetega Pravilnika o merilih za ugotavljanje delovne uspešnosti z dne 23. 2. 2000,*
* *da je o višini izplačil odločila generalna direktorica na predlog direktoric sektorjev oziroma neposrednih vodij notranjih organizacijskih enot,*
* *da je Cankarjev dom na podlagi Sklepa 99. in 100. seje kolegija generalne direktorice Cankarjevega doma z dne 8. 3. 2018, Sklepa direktorice tehničnega sektorja Cankarjeva doma z dne 1. 3. 2018, Sklepa 111. seje kolegija generalne direktorice Cankarjeva doma z dne 7. 9. 2018, Sklepa 120. seje kolegija generalne direktorice z dne 6. 12. 2018 ter Sklepa kolegija generalne direktorice z dne 10. 6. 2019, kot del delovne uspešnosti iz naslova prodaje blaga in storitev na trgu v letu 2018 in 2019, javnim uslužbencem izplačeval tudi nagrado za t.i. dosegljivost in pripravljenost na morebitno intervencijo,*
* *da so javni uslužbenci, ki so predmet inšpekcijskega nadzora, pri obračunu plače za mesec februar 2018 prejeli izplačano vrsto izplačila D030 za mesec januar 2018 in februar 2018, kar pa iz obračuna plače ne izhaja, kar je v nasprotju z določili 1. odstavka 40. člena ZSPJS (ki določa, da vsi izplačevalci plač obračunavajo in izplačujejo plače na podlagi enotne metodologije in obrazcev, ki jih z uredbo predpiše vlada), saj iz Priloge 1 (plačilne liste) Uredbe o enotni metodologiji in obrazcih za obračun in izplačilo plač v javnem sektorju za vrste izplačil D predpisuje, da iz obračuna plače poleg bruto in neto zneska posamezne vrste izplačila izhaja tudi podatek o mesecu na katerega se nanaša;*
* *da obseg razpoložljivih sredstev za izplačilo delovne uspešnosti iz naslova prodaje blaga in storitev na trgu ni bil prekoračen na podlagi izplačil v skladu s Pravilnikom o merilih za ugotavljanje delovne uspešnosti z dne 23. 2. 2000 kot tudi ne, ko je bila javnim uslužbencem kot del delovne uspešnosti iz naslova prodaje blaga in storitev na trgu v letu 2018 in 2019 izplačana nagrada za t.i. dosegljivost in pripravljenost na morebitno intervencijo (predhodna alineja te točke Zapisnika o inšpekcijskem nadzoru).*

Ne glede na navedeno pa bo inšpektorica zadevo v delu, ki se nanaša na t.i. dosegljivost in pripravljenost na morebitno intervencijo, odstopila v reševanje Inšpektoratu RS za delo, da preveri, za kakšen institut gre v primeru te dosegljivosti ter preveri zakonitost in pravilnost odrejanja ter evidentiranja t.i. dosegljivosti in pripravljenosti na morebitno intervencijo. V primeru, da bo iz ugotovitev Inšpektorata RS za delo izhajalo, da gre za institut pripravljenosti na delo, za katero ZSPJS in KPJS predvidevata izplačilo posebnega dodatka, bo inšpektorica v zvezi s tem uvedla nov inšpekcijski nadzor.

**III Odrejeni ukrepi inšpektorice**

Inšpektorica ni ugotovila nepravilnosti v zvezi z določitvijo in izplačili delovne uspešnosti javnim uslužbencem Cankarjevega doma iz naslova prodaje blaga in storitev na trgu (D030) v letu 2018 in 2019, zato generalni direktorici Cankarjevega doma v zvezi s tem ne bo odredila nobenih ukrepov.

V zvezi z (v inšpekcijskem nadzoru) ugotovljenimi nepravilnostmi, ki izhajajo iz točke 2.4 tega zapisnika o inšpekcijskem nadzoru, na podlagi 1. odstavka 43.č člena ZSPJS, **inšpektorica generalni direktorici Cankarjevega doma odreja:**

* da v prihodnje poskrbi, da bodo javnim uslužbencem plače obračunane v skladu s 40. členom ZSPJS (da bo iz obračunov plač javnih uslužbencev pri vrstah izplačila D poleg bruto in neto zneska vselej izhajal tudi podatek o mesecu na katerega se nanaša).

**Pouk o pravnem sredstvu:** Predstojnik Cankarjevega doma lahko poda ugovor zoper ta zapisnik v roku osmih dni po vročitvi zapisnika. Pisni ugovor se lahko vloži neposredno pri Inšpektoratu za javni sektor, Tržaška 21, 1000 Ljubljana ali pošlje priporočeno po pošti, lahko se poda tudi ustno na zapisnik.

Na podlagi 23. člena Zakona o upravnih taksah (Ur. list RS, št. 106/10 – ZUT-UPB5) za ugovor zoper ta zapisnik ni potrebno plačati upravne takse.

Martina Zajc

inšpektor II

inšpektorica za sistem javnih uslužbencev

Vročiti:

* █, generalna direktorica, Javni zavod Cankarjev dom, kulturni in kongresni center, Prešernova cesta 10, 1000 Ljubljana – osebno po ZUP-u,
* Ministrstvo za javno upravo, minister – po e-pošti (gp.mju@gov.si),
* Ministrstvo za kulturo – po e-pošti (gp.mk@gov.si).

1. Ur. l. RS, št. 108/09-UPB13, s spremembami in dopolnitvami; v nadaljevanju ZSPJS. [↑](#footnote-ref-1)
2. Ur. l. RS, št. 103/13 in 70/17. [↑](#footnote-ref-2)
3. Obrazec je priloga Pravilnik o določitvi obsega sredstev za plačilo delovne uspešnosti iz naslova prodaje blaga in storitev na trgu ter o določitvi nejavnih prihodkov pri izvajanju javne službe, ki se štejejo v prihodke iz prodaje blaga in storitev na trgu, v javnih zavodih, javnih skladih in agencijah na področju kulture ter medijev, Ur. l. RS, št. 107/09, 4/13. [↑](#footnote-ref-3)
4. Ur. l. RS, št. 107/09, 4/13. [↑](#footnote-ref-4)
5. Uradni list RS, št. [115/02](http://www.uradni-list.si/1/objava.jsp?sop=2002-01-5618), [21/03](http://www.uradni-list.si/1/objava.jsp?sop=2003-01-0825), [134/03](http://www.uradni-list.si/1/objava.jsp?sop=2003-01-5843), [126/04](http://www.uradni-list.si/1/objava.jsp?sop=2004-01-5287), [120/07](http://www.uradni-list.si/1/objava.jsp?sop=2007-01-6089), [124/08](http://www.uradni-list.si/1/objava.jsp?sop=2008-01-5629), [58/10](http://www.uradni-list.si/1/objava.jsp?sop=2010-01-3239), [60/10 – popr.](http://www.uradni-list.si/1/objava.jsp?sop=2010-21-3346), [104/10](http://www.uradni-list.si/1/objava.jsp?sop=2010-01-5349), [104/11](http://www.uradni-list.si/1/objava.jsp?sop=2011-01-4531), [86/16](http://www.uradni-list.si/1/objava.jsp?sop=2016-01-3780) in [80/19](http://www.uradni-list.si/1/objava.jsp?sop=2019-01-3657). [↑](#footnote-ref-5)
6. Sprejel ga je Svet Cankarjevega doma na svoji 17. seji dne 15. 12. 2016. [↑](#footnote-ref-6)
7. Sodilo št. 1 je opisano pod točko 6.12 Pravilnika o računovodstvu. [↑](#footnote-ref-7)
8. Pojasnilo Cankarjevega doma v dopisu z dne 27. 7. 2020. [↑](#footnote-ref-8)
9. Ur. l. RS, št. 18/94, 13/95 - odl. US, 36/96, 20/97 - ZDPra, 86/99 - odl. US, 98/99 - ZZdrS, 56/02 – ZSPJS; v nadaljevanju: ZRPJZ. [↑](#footnote-ref-9)
10. Ur. l. RS, št. 45/94, 45/94, 39/96, 40/97, 39/99, 82/99, 102/00, 52/01, 64/01, 43/06, 61/08, 60/08, 32/09, 32/09, 22/10, 22/10, 83/10, 89/10, 40/12, 51/12, 3/13, 46/13, 67/13, 7/14, 52/14, 3/15, 11/15, 55/15, 106/15, 4/16, 51/16, 3/17, 38/17, 40/17, 46/17, 2/18, 3/18, 47/18, 80/18, 4/19, 45/19, 3/20, 97/20; v nadaljevanju: KPKD. V času sprejetja internega akta zavoda je 67. člen KPKD določal, da so osnove za določanje delovne uspešnosti količina, gospodarnost dela, intenzivnost itd., merila pa so količinski in vrednostni kazalniki. Norme in merila določa strokovni svet, umetniški oziroma strokovni vodja in delodajalec v sodelovanju s sindikatom. [↑](#footnote-ref-10)
11. Ur. l. RS, št. 97/09 in 41/12. [↑](#footnote-ref-11)
12. Ur. l. RS, št. 60/08. [↑](#footnote-ref-12)
13. Ur.l RS, št. 56/02. [↑](#footnote-ref-13)
14. Diploma █, št. 3696 z dne 8. 6. 1984. [↑](#footnote-ref-14)
15. Akti, s katerimi so se delovna mesta in nazivi uvrščali v plačne razrede so bili uveljavljeni 8. 12. 2018. S temi akti so bili za delovna mesta in nazive določeni višji plačni razredi v primerjavi z akti, ki so bili uveljavljeni do vključno 7. 12. 2018, pri čemer pa pravice do izplačila višjih plač za en, dva, tri ali več plačnih razredov javni uslužbenci niso pridobili takoj z dnevom uveljavitve teh novih aktov, temveč so to pravico pridobili postopno v treh obrokih (s tremi datumi pravice do izplačila), in sicer: prvi plačni razred povišanja so javni uslužbenci pridobili s 1. 1. 2019, drugi plačni razred povišanja s 1. 11. 2019 ter morebitni tretji in ostale plačne razrede povišanja so pridobili s 1. 9. 2020. Tako tudi iz Pojasnila k aktom, katerih vsebina je bila dogovorjena s sindikati javnega sektorja glede plač in drugih stroškov dela v javnem sektorju, št. 0100-17/2018/734 z dne 10. 12. 2018, ki ga je izdalo Ministrstvo za javno upravo. [↑](#footnote-ref-15)
16. Diploma █, št. V02480 z dne 30. 5. 2007 ter št. BM0058 z dne 7. 12. 2011. [↑](#footnote-ref-16)
17. Ur. l. RS, št. 51/08, 91/08, 113/09 in 22/19; v nadaljevanju: Uredba o napredovanju. [↑](#footnote-ref-17)
18. 2. odstavek 4. člena Uredbe o napredovanju določa, da se postopek ocenjevanja javnega uslužbenca izvede vsako leto najkasneje do 15. marca. [↑](#footnote-ref-18)
19. Potrdilo █iz katerega izhaja da je naziv dosegla 15. 1. 2004. [↑](#footnote-ref-19)
20. Diploma █, št. 2909 z dne 25. 9. 1980. [↑](#footnote-ref-20)
21. Listina o uskladitvi pridobljenega strokovnega naslova █, št. 114UN/2012 iz januarja 2012. [↑](#footnote-ref-21)
22. Diploma █., št. 307 z dne 22. 10. 2002. [↑](#footnote-ref-22)
23. Diploma █z dne 25. 10. 1985. [↑](#footnote-ref-23)
24. Potrdilo █z dne 25. 12. 2010. [↑](#footnote-ref-24)
25. Diploma █, št. V02104 iz decembra 2006. [↑](#footnote-ref-25)
26. Spričevalo o zaključnem izpitu █, št. 12 z dne 29. 6. 1984. [↑](#footnote-ref-26)